**Hankookin kesärenkaat ensiasennettuina uudessa BMW:n luksusmallissa**

**Rengasvalmistaja Hankookin toimittamat ensiasennusrenkaat täydentävät baijerilaisen autonvalmistajan BMW 6-sarjan Gran Turismon ylellisen varustelun. Muiden mallien ohella Hankook varustaa jo BMW 7-sarjan autoja UHP-luokan kesä- ja talvirenkaillaan. Nyt myös BMW Groupin uusin Gran Turismo -sukupolvi toimitetaan Hannoverissa kehitetyillä huippusuorituskykyisillä (UHP) kesärenkailla Ventus S1 evo 2, jotka asennetaan runflat-versioina. Renkaat valmistetaan yrityksen huippumodernissa Euroopan tehtaassa Unkarissa.**

***Neu-Isenburg/Saksa, 14. marraskuu 2018* –** Erinomainen ajomukavuus ja urheilullinen ajodynamiikka **–** näitä ylellisen ja toimivan BMW 6-sarjan Gran Turismo -mallin ominaisuuksia täydennetään muun muassa Hankookin huippusuorituskykyisellä Ventus S1 evo 2 -renkaalla, jonka runflat-version koko 245/45 R19 98Y RSC asennetaan etuakselille ja koko 275/40 R19 101Y RSC taka-akselille. Tämä moninkertaisesti palkittu kesärengas varmistaa hyvän pidon sekä kuivilla että märillä teillä. Erittäin onnistuneessa coupé-profiilin sekä luksusauton tilavuuden ja varustelutason yhdistelmässä renkaan on mukavuusominaisuuksien lisäksi kyettävä kantamaan suuria kuormia, jotta jopa 1800 litran tavaratilaa voi täysin hyödyntää.

BMW 6-sarjan Gran Turismon ja BMW 7-sarjan luksusauton lisäksi Hankook toimittaa tälle perinteikkäälle baijerilaiselle yritykselle renkaita tällä hetkellä yhteensä 11 automalliin. Myös osa mallisarjojen BMW X1, X2, X3, X4, X5, X6, BMW 2-sarjan Active Tourer sekä BMW 4-sarjan ja 5-sarjan autoista rullaa tuotantolinjalta Hankookin renkailla. Näin Hankook on pystynyt merkittävästi laajentamaan ensiasennustoimintaansa edellisiin vuosiin verrattuna. Vuodesta 2011 lähtien Hankook on toimittanut BMW Groupille henkilöautojen ja SUV-autojen renkaita kesä-, talvi- ja jokasään valikoimistaan sekä autourheilussa käytettäviä rengasmalleja.

"Olemme hyvin ylpeitä siitä, että saamme olla mukana premium-autonvalmistajien kuten BMW Groupin autojen kehittämisessä. 6-sarjan Gran Turismon tekniset hienoudet ovat varmasti helpommin havaittavissa kuin renkaidemme huippuominaisuudet, mutta rengastekniikallamme on silti merkittävä rooli myös autoilun tulevaisuudessa ", toteaa Hankookin Euroopan toimintojen johtaja Han-Jun Kim.

Perusteellisen testausvaiheen aikana voitiin todeta renkaiden korkeatasoinen ajomukavuus ja erittäin dynaamiset ajo-ominaisuudet. Siten ne täydentävät 6-sarjan Gran Turismon ajodynamiikkaa ja mukavuutta. Gran Turismon miellyttävään ajettavuuteen pitkilläkin matkoilla vaikuttavat muun muassa sarjavalmisteinen taka-akselin ilmajousitus ja automaattinen tasonsäätö. Renkaiden pitää myös täyttää korkeat kuivan kelin ajettavuutta ja vierintävastusta koskevat vaatimukset ja samalla niiden aiheuttama rengasmelu pitää vähentää sisätiloissa ja ulkopuolella minimiin. "Meidän oli yhdistettävä erinomaiset ajo- ja mukavuusominaisuudet poikkeuksellisen hyvään suoriutumiseen märillä ja kuivilla teillä. Tätä varten meidän oli kehitettävä uudenlainen erikoisseos kulutuspinnalle sekä määriteltävä kumiseoksen, kulutuspinnan muotoilun ja rakenteen muodostama yhteisvaikutus aivan uudella tavalla", kertoo diplomi-insinööri Klaus Krause, Hankookin Hannoverissa sijaitsevan Euroopan Teknisen Kehityskeskuksen (ETC) johtaja, jossa BWM Groupin renkaat kehitetään.

Nykyisin noin 80 insinööriä ja teknikkoa kehittää räätälöityjä rengasratkaisuja eurooppalaisille autonvalmistajille Hankookin eurooppalaisessa kehityskeskuksessa Hannoverissa ja siihen kuuluvilla testiradoilla Espanjassa ja Suomessa. Myös BMW Groupin ensiasennusrenkaat kehitetään ja testataan laaja-alaisesti siellä. 6-sarjan Gran Turismon renkaat valmistetaan Unkarissa Hankookin huippumodernissa Euroopan tehtaassa, joka on erikoistunut henkilöautojen ja SUV-autojen renkaiden tuotantoon ja lukeutuu maailman uudenaikaisimpiin renkaiden tuotantolaitoksiin.

###

**Tietoa Hankookista**

Hankook tuottaa huippulaadukkaita, innovatiivisia ja erittäin suorituskykyisiä vyörenkaita henkilöautoihin, SUV-autoihin, maastoautoihin, kevyisiin kuorma-autoihin, matkailuautoihin, kuorma-autoihin, busseihin ja autourheiluun (rata-ajoon ja ralleihin).

Hankook investoi jatkuvasti tutkimukseen ja tuotekehitykseen tarjotakseen asiakkailleen aina korkeinta laatua ja pitkälle kehitettyä huipputekniikkaa. Yritys kehittää ja tuottaa maailmanlaajuisesti viidessä kehityskeskuksessaan ja kahdeksassa tehtaassaan renkaita, jotka on erityisesti räätälöity alueellisten markkinoiden vaatimusten ja tarpeiden mukaisiksi. Euroopassa renkaat kehitetään paikallisille markkinoille ja alkuperäisrenkaiksi johtavien eurooppalaisten autonvalmistajien määritysten mukaisesti Hankookin tekniikkakeskuksessa, joka sijaitsee Hannoverissa, Saksassa. Renkaat valmistetaan muun muassa yrityksen huippunykyaikaisessa Euroopan tehtaassa Rácalmásissa, Unkarissa. Se vihittiin käyttöön vuonna 2007 ja sitä laajennetaan jatkuvasti. Tällä hetkellä noin 3000 työntekijää valmistaa siellä vuosittain jopa 19 miljoonaa rengasta henkilöautoihin, SUV-autoihin ja kevyisiin kuorma-autoihin.

Hankookin Euroopan ja samalla Saksan pääkonttori sijaitsee Neu-Isenburgissa lähellä Frankfurt am Mainia. Hankookilla on lisäksi eurooppalaisia haaraliikkeitä Alankomaissa, Britanniassa, Espanjassa, Italiassa, Puolassa, Saksassa, Ranskassa, Ruotsissa, Tšekin tasavallassa, Turkissa, Ukrainassa, Unkarissa ja Venäjällä. Muissa Euroopan maissa Hankookin renkaita myyvät suoraan alueelliset maahantuojat. Yritys työllistää maailmanlaajuisesti 22 000 ihmistä ja toimittaa tuotteitaan yli 180 maahan. Johtavat autonvalmistajat luottavat Hankookin renkaisiin alkuperäisrenkaina. Yrityksen liikevaihdosta noin 30 % syntyy Euroopassa ja IVY-maissa. Hankook Tire valittiin jo vuonna 2016 arvostettuun maailmanlaajuiseen Dow Jones ‑kestävysindeksiin (DJSI World).

Lisätietoja löydät osoitteesta [www.hankooktire-mediacenter.com](http://www.hankooktire-mediacenter.com/) tai [www.hankooktire.com](http://www.hankooktire.com/)

|  |  |  |  |
| --- | --- | --- | --- |
| **Yhteystiedot:**  **Hankook Tire Europe GmbH |** Corporate Communications Europe/CIS **|** Siemensstr. 14, 63263 Neu-Isenburg **|** Deutschland | | | |
| **Felix Kinzer**  Johtaja  Puh.: +49 (0) 61 02 8149 – 170  [f.kinzer@hankookreifen.de](mailto:f.kinzer@hankookreifen.de) | **Yara Willems**  Tiedotusosasto  Tel.: +49 (0) 6102 8149 – 172  [y.willems@hankookreifen.de](mailto:y.willems@hankookreifen.de) |  |  |